钦定古今图书集成/方舆汇编/职方典/第1170卷 > 《赠郑唯东守德安序》顾璘
## 钦定古今图书集成/方舆汇编/职方典/第1170卷 > 《赠郑唯东守德安序》顾璘

三山郑子将守德安，过东桥子曰：“淮不佞尝为司徒
郎，恶夫惰也而好举废，或失则烦；恶夫隐也而好直
言，或失则激。亦既有惩矣。今且从外吏之后，将亦不
利于斯道乎？”东桥子曰：“恶，是何言也！事苟不废，安常
为功，何尚乎首议？人苟无过，与善为德，何取乎过论？
君子之取舍，揆诸道而巳矣，夫何容心之有？是故知
其废而不举者，是见大厦之颠惜一木也；知人之过
而言不直者，是见沴厉滋之以参苓也。”陷人于败亡，
谓之不忠，况以从政乎哉？太守百度之纲，举之犹惧
其废，况惮烦而安惰乎？承上临下，言不直则养蠹于
政，且流之民也，况畏激而彊隐乎？子行矣。率子之故，
与道为徒，虽三公犹是也。至于毁誉“利钝，人作之，天
成之”，吾又何与焉？

用静治。然后旁引彝教，摩揉之而示之趋。期年，民蒸
蒸好服礼义。公乃有事于神，而境内秩祀繇此起焉。
郡三坛，故设郊坰，南祀风云雷雨山川，北祀厉，而社
稷祀在西北，由有郡以来，未之有易也。弘治初，藩封
至，始析而易之，收其二，不领于郡，郡所得祀，惟厉尔。
历七十载，藩凡三易，祀率不易。至嘉靖末，藩复绝而
国废，于是郡领诸祀皆还其旧。然祀专而坛不设，春
秋𫮃无常处。既四载矣，蔡公至，承祀其间，肃恭蠲洁，
以介神劳。顾令典大缺，慨然内计之至是乃摭。郡乘
南，北没于民，北没于涢水。涢水迳北，迤西而南，当其
迤处，一丘隆然特起，巅衍而麓垂，横断大野。宋建胜
业寺其上八。明以祀社稷。近麓皆石，水不得没，故其
址独存。公既选南阜以修常祀，待雩禜改厉于东北
隅，以从幽奥。若兹坛者，故墟中格，鞠为草莽，公疏而
出之，负离而坎。而坛高三丈，周一十三丈。缭为内墉
四十八丈。前辟神路，左宰牲庖库，右斋舍翼室凡四
区，各三楹。外复为墉九十四丈，重墉四达，各为门，西
临衢，伐石为坊颜之。不经时，二坛并成，式恢制举，危
硕丽密，楚服让美焉。乃其费斥赢公帑，不以闻于民。
坛成，公复承祀，周旋有容，寅悫隆于初。而神益顾歆，
休贶显答，岁以顺成，疵疠不作，民亹亹乘惠，迪赴畴
祉，然后知公有以宜我也。郡僚顺德张君、昆明施君、
郏周君相与落成之，乃属予为记。予闻社稷之祀，邦
君分土受于天子，所从来久远矣。由《传记》所称水土
五谷之为养也，民资之以生；而祈报之情，必俟于长
我者而为之，庶几能通于神焉。故务明笾豆之节，以
尽其禋祀之诚。夫邦君所得为，凡以宜民而已。先王
立国之经，后世守之不衰，其数如此。勾芒、后稷，虽甚
不可湮，非其训矣。予尝校睹传记，私窃愬而思之，乃
其义盖有难知者。社稷资民生，其化甚溥，有水旱之
过，则变置其责，又有所必专，而其生物不测，所谓神
也。缘祈报而效灵，以此语博厚，足极其微，否欤？猫虎
昆虫，迎报之所不遗也。假令社稷，亦将以此索飨之，
拟其功于禽兽之役，岂其类欤？邦君有事由辟，修斋
戒于斯须，以为神之听之，可以度且格，于是焉《云汉》
之什，圭璧既卒，期以我听是已。彼闾阎夫妇，奔走于
困扎，其为叫号龥祓，史巫纷告，不能以斯须靳也。而
长民者俟其灾祸既至，乃治禳禬肸蚃，以徼于不可
知，是闾阎之所为祷也，于对越何哉？生者，地之大德
也，顺承天施，率育不已，其为养也固如是，而邦君政
在宜民，勤施而左右之，亦无所与于神也。然用其恺
悌，升为馨香，足以播和导祥而昭明焄蒿，若将接于
神明以相民，畅遂乐生而不逢患。盖所宣序于政者，
有以茂对乎神之良能而赞其化。动于纯白者，积于
持久；致其休嘉者，根于潜默，而可以斯须尽哉！彼沉
玉、瘗帛荐彻以为侑，虽极备且严，《周礼》之所以为文，
而非交于神以几相民者之务也。社稷德在资生，乃
宜民之心，君子所负，含于敷贲而穷于幽渺，足以质
之非苟而已。后世此义不明，依其文以为礼，则性不
可尽，而神亦无以为质。彼质鬼神而无疑，岂所与议
于器度仪章之际乎？天地人鬼，至草木虫鱼，皆吾性
也，性尽则上下幽明莫不灿然以著，引为一体焉，毋
宁有外哉？迁固谓“君子交于神以政不以文，其飨也
有常，不在承祀。”故观性于所著，足知其可质尔。乃先
王取典礼以教后世，则祈报之文，斯须之敬不舍焉，
所谓立国之经，有司之所事事也。德安秩祀，弛而复
兴，事拟创始，其为典礼不细，而蔡公适以是时至。公
先民而后神，其知礼乐之情盖已独至。第指次其所
为备且严者，亦足以绍明先王之遗，不愆于立国。稽
于其政，不可究辨哉！予故记之，俾继公而来者，由祀
事以求宜民之政于兹坛必有征焉。而予言盖俟之
矣。蔡公名可教，号虚庵。嘉靖己未进士，由户部尚书
郎，至期年而坛成，时隆庆三年也。